लाइफ स्टाइल एग्जीबिशन
अंतिम दिन डिजाइनर ज्वेलरी की खरीदारी
डिजाइनरवियर से अपडेट रहने वाली महिलाओं-युवतियों के लिए समर एंड वेडिंग लाइफ स्टाइल एग्जीबिशन में नए ट्रेंड के फैशन की भरमार दिखी। कैपिटल हिल में चल रहे 3 दिवसीय फेयर का समापन शनिवार को हुआ। यहां लेटेस्ट डिजाइनर ड्रेस, ज्वेलरी, हैंड बैग, फुटवियर सहित अन्य सामान उपलब्ध थे। नए फैशन से रांची की महिलाओं को रूबरू कराने के लिए कुल 42 स्टॉल लगाए गए थे। इनमें हर उम्र की महिलाओं-युवतियों के लिए लेटेस्ट फैशन की चीजें मौजूद थीं। फेयर की ऑर्गेनाइजर रीना अग्रवाल ने बताया कि एग्जीबिशन में दूसरे राज्यों के डिजाइनर अपने लेटेस्ट ट्रेंड लेकर आए थे। फेयर में महिलाओं को विभिन्न राज्यों के फैशन के अलावा लांग स्कर्ट और क्रॉप टॉप ने आकर्षित किया। पाकिस्तानी सूट, गोटा साड़ी और लोन सूट का कलेक्शन महिलाओं को खूब लुभाया।
एग्जीबिशन में रांची सहित कई शहरों की महिला उद्यमी जुटी थीं। यहां रांची सहित मुंबई, कोलकाता, हैदराबाद, बनारस, जयपुर, कटक और सूरत के स्टॉल लगाए गए थे। हर जगह के कंटेंपररी और ट्रेडिशनल फैशन यहां देखा गया। इंडियन के साथ वेस्टर्न फ्यूजन के कपड़े खूब पसंद किए गए। युवाओं की ज्यादा भीड़ देखी गई।
इस वेडिंग सीजन रेडी टू वियर साड़ी यूथ की चाहत
फैशनएग्जीबिशन में डिजाइनर साड़ी का क्रेज महिलाओं में खूब दिखा। देश के कई भागों से आईं महिलाओं ने कई एक्सक्लूसिव रेंज की साड़ियां यहां प्रदर्शित कीं। इनकी रेंज ज्यादा थी, लेकिन डिजाइन यूनिक था। रेडी टू वियर, टू कलर साड़ी, लहंगा साड़ी और हैवी ब्लाउज ट्रेंड में दिखी।
ज्वेलरीमें दिखा फ्यूजन ड्रेस से मैचिंग की मांग
एग्जीबिशनमें ज्वेलरी की व्यापक रेंज अवेलेबल रही। इनमें सिल्वर के साथ गोल्डन ज्वेलरी डिमांड में थी। ड्रेस से मैचिंग कलर की ज्वेलरी भी खूब पसंद आई। सीता हार को फ्यूजन का टच देकर नए स्वरूप में बनाया गया। कुंदन ज्वेलरी भी युवा लड़कियां पसंद कर रही थीं। इनकी रेंज 200 रुपए ले लेकर पांच हजार रुपए तक थी।
kas_Deva hne_Deva hin_Deva hin_Deva kas_Deva hin_Deva mag_Deva awa_Deva